Requête d’un nauclère. - Serment royal
Material: papyrus
Place: Arsinoites
Categories: Eingabe
Libys an den König
Bitte um Zuweisung neuer Fracht (Getreide) nach einem Unfall mit dem Schiff
Eid (König)
βασιλεῖ Πτολεμαίωι χαίρειν Λίβυς, ναύκληρος τοῦ Ἀρχιδάμου καὶ Μητροφάν[ους] 
[κ]ερκούρου ἀγω[γῆς] μ α. ἔχοντός μου ἐπιστολὰς εἰς τὴν Θηβαίδα, συνέβη, 
γενομένου χειμῶνος [κατ]ὰ Ἀφροδίτης πόλιν, τοῦ πλοίου πονέσαι 
τὴν κεραίαν, ὥστε μηκέτι δυνατὸν εἶναί με ἀνακομισθῆναι οὗ τὰς ἐπι
στολὰς ἐκόμιζον· παρὰ τὸ δὲ σύνεγγυς εἶναι τὸν Ἀρσινοίτην, σχόντες 
πολλὰ πράγματα μόγις ἕλκοντες τὸ πλοῖον ἠγάγομεν ἐπὶ τὸν ὅρμον τοῦ 
Ἀρσινοίτου, παρὰ τὸ μὴ δύνασθαι τοῖς ἱστίοις ἔτι χρᾶσθαι. ἵνα οὖν μὴ καταφθα
ρῶμεν ἐνταῦθα, ἐθισμοῦ ὄντος, ἐάν τισιν τῶν ναυκλήρων τοιοῦτό τι 
συμβῆι, ἐμφανίζειν τοῖς ἐπὶ τῶν τόπων στρατηγοῖς, 
ὅπως ἂν μὴ κατα
φθείρηται τὰ πλοῖα ἐπὶ τῶν τόπων καὶ διαφορὰ τῆι καταγωγῆι τοῦ σίτου 
γίνηται, ἀλλὰ γεμίζηται ἐπὶ ταῖς δεδομέναις αὐτοῖς ἐπιστολαῖς ἐκ τῆς 
πόλεως, δέομαί  σου, βασιλεῦ, προστάξαι Διοφάνει τῶι στρατηγῶι ἐπισκέ
ψασθαι περὶ τούτων καί, ἐὰν ἦι ἃ γράφω ἀληθῆ, συντάξαι Εὐφράνορι τῶι σιτολόγωι 
τῆς κάτω μερίδος γεμίσαι τὸ πλοῖον ἐπὶ ταῖς προυπαρχούσαις ἐπιστολαῖς ἐκ τῶν καθʼ αὑτὸν τόπων τὴν ταχίστην 
παρὰ τὸ μέγα εἶναι τὸ πλοῖον καὶ μή, τοῦ ὕδατος ἀναχωροῦντος, μηδὲ κενὸν τὸ πλοῖον 
δυ[νατὸν ἦι] κομισθῆνα[ι] εἰς τὴν πόλιν, ἀλλὰ διὰ σέ, 
βασιλεῦ, τύχωμεν  ....... 
εὐτύχει. 
β.......... ὀμνύω βασιλέα Πτολεμαῖον καὶ βασίλισσαν Βερενίκην καὶ Σαρᾶπιν καὶ Ἶσιν καὶ <gap/> 
<gap/>
κε, Λώιου κϛ, Χοίαχ ιγ. 
[Λίβυς] ναύκληρος πε[ρὶ τ]οῦ 
[γεμι]σθῆναι αὐτοῦ τ[ὸ πλο]ῖ[ο]ν 
[ἐκ τ]οῦ νομοῦ.